# 028 SREDIŠNJI DRŽAVNI URED ZA SREDIŠNJU JAVNU NABAVU

Člankom 23. Zakona o ustrojstvu i djelokrugu tijela državne uprave definirana je nadležnost Središnjeg državnog ureda za središnju javnu nabavu (dalje u tekstu: Središnji državni ured). U okviru svoje nadležnosti Središnji državni ured provodi postupke središnje javne nabave za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured Predsjednika Republike Hrvatske te za dodatne korisnike sukladno odlukama i zaključcima Vlade RH. U tom smislu tijekom 2024. godine Vlada RH donijela je Zaključak kojim se ovlašćuje Središnji državni ured da u postupak središnje javne nabave licenci za korištenje Microsoftovih softverskih proizvoda i usluga uz obveznike središnje nabave dodatno uključi i tijela koja su redom nabrojana u tekstu Zaključka. Uključeno je dodatnih 66 javnih naručitelja.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 02805-Središnji državni ured za središnju javnu nabavu | 972.196 | 1.528.215 | 1.150.481 | 75,3 | 118,3 |
| Ukupno 028-SREDIŠNJI DRŽAVNI URED ZA SREDIŠNJU JAVNU NABAVU | 972.196 | 1.528.215 | 1.150.481 | 75,3 | 118,3 |

## 02805 Središnji državni ured za središnju javnu nabavu

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| 02805-Središnji državni ured za središnju javnu nabavu | 972.196 | 1.528.215 | 1.150.481 | 75,3 | 118,3 |
| 2411-SREDIŠNJA JAVNA NABAVA | 972.196 | 1.528.215 | 1.150.481 | 75,3 | 118,3 |

### 2411 SREDIŠNJA JAVNA NABAVA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 2411-SREDIŠNJA JAVNA NABAVA | 972.196 | 1.528.215 | 1.150.481 | 75,3 | 118,3 |

Uspostavljanje učinkovitog sustava središnje javne nabave koji će osigurati nabavu robe i usluga po principu najbolje vrijednosti za novac, a u cilju ostvarivanja ušteda u javnoj potrošnji, uvažavajući ekološka i socijalno prihvatljiva načela, održivu nabavu, te poticanje malog i srednjeg poduzetništva.

Cilj 1. Razvoj suvremene nabavne funkcije na razini obveznika/korisnika središnje javne nabave

Opis provedbe cilja programa

Provedbom postupaka javne nabave Središnjeg državnog ureda tijekom 2024. godine sklopljeni su okvirni sporazumi u četiri postupaka javne nabave ukupno vrijednosti cca 77.431.050,00 eura bez PDV-a, a koji postupci su započeti u 2023. godini. Također su za devet postupka nabave započeta u 2024. godini ukupne vrijednosti cca 138.396.478,00 eura bez PDV-a sklopljeni okvirni sporazumi. Okvrini sporazumi sklapani su i temeljem uspostavljenog dinamičkog sustava nabave za koje je Središnji državni ured radio mini nadmetanja i isti su bili vrijednosti cca 1.676.220 eura bez PDV-a.

Planirana ušteda u proračunu u 2024. godini je dostignuta iako se je povećala cijena poštanskih usluga.

Pokazatelji učinka

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Ostvarene uštede u proračunu | Postizanje direktnih ušteda kroz smanjenje ugovorenih jediničnih cijena te postizanje indirektnih ušteda kroz administrativne uštede i dodatne učinke | prosječni postotak ušteda u odnosu na procijenjenu vrijednost nabave u postupcima te godine | 5-10% | okvirni sporazumi sklopljeni između Središnjeg državnog ureda i odabranih ponuditelja te ugovori pojedinačnih naručitelja | 5-10% | 8% |

#### A857001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A857001-ADMINISTRACIJA I UPRAVLJANJE | 957.281 | 1.491.187 | 1.120.671 | 75,2 | 117,1 |

Zakonske i druge pravne osnove

Zakon o državnim službenicima

Kolektivni ugovor za državne službenike i namještenike

Zakon o javnoj nabavi

Godišnje izvješće o provedbi provedbenog programa Središnjeg državnog ureda za središnju javnu nabavu

Opis aktivnosti

Sa aktivnosti administracija i upravljanje namiruju se troškovi plaća i ostali rashodi za zaposlene, te ostali troškovi za redovito poslovanje (režijski troškovi, najmovi, objave u Elektroničkom oglasniku javne nabave). Najznačajniji dio rashoda u iznosu od 1.011.538,63 eura odnosi se na rashode za zaposlene, koji u ukupno izvršenim rashodima u iznosu od 1.120.671,04 eura ove aktivnosti iznose 90,26 %. Preostala izvršena sredstva na ovoj aktivnosti u iznosu od 101.277,26 eura odnose se na materijalne rashode i u iznosu od 7.855,15 eura odnose se na nabavu uredskog namještaja, komunikacijsku opremu, te opremu za održavanje i zaštitu za redovito poslovanje Središnjeg državnog ureda. U odnosu na 2023. godinu izvršenje na ovoj aktivnosti je veće za 17% na rashodima za zaposlene zbog provedene reforme sustava plaća i primjene novih koeficijenata, kao i povećanja osnovice za obračun plaća državnih dužnosnika, te isplate uskrsnice državnim službenicima. U 2024. godini nije bilo izvršenja troškova po žalbenim postupcima pred Državnom komisijom za kontrolu postupaka javne nabave, pa je i izvršenje plana manje. Najpovoljnija opcija za Središnji državni ured je da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

Planom nabave Središnjeg državnog ureda za središnju javnu nabavu za 2024. godinu planirana je objava 13 postupaka javne nabave. Ukupna procijenjena vrijednost postupaka započetih u 2024. godini je bila 159.764.550 eura. Od započetih 13 postupaka za devet su sklopljeni okvirni sporazumi, uz uspostavljeni dinamički sustav nabave i temeljem kojeg su provedena tri mini nadmetanja i sklopljeni okvirni sporazumi. Preostali postupci, njih četiri, dovršavanju se sklapanjem okvirnih sporazuma u 2025. godini. Također, jedan dinamički sustav nabave je produžen u trajanju do kraja 2025. godine, a mini nadmetanja u tom dinamičkom sustavu nabave provode korisnici samostalno. Od 13 objavljenih postupaka nabave četiri postupaka je bilo za prošireni krug korisnika (obveznici središnje nabave i cca 550 proračunskih korisnika) i dva postupka sa djelomično proširenim krugom korisnika. Preostali postupci obuhvaćaju obveznike središnje nabave.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Udio započetih postupaka javne nabave u odnosu na planirane postupke u okviru Plana nabave | Planom nabave definiraju se postupci objedinjene nabave koje je potrebno objaviti u proračunskoj godini | postotak | 100 | Središnji državni ured, EOJN | 100 | 100 |

#### K857002 INFORMATIZACIJA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K857002-INFORMATIZACIJA | 14.915 | 37.028 | 29.810 | 80,5 | 199,9 |

Zakonske i druge pravne osnove

Zakon o javnoj nabavi

Opis aktivnosti

Planirana sredstva utrošena su na nabavu računala i računalne opreme. Nabavljeno je 19 uredskih računala zbog dotrajalosti i starosti jer ista ne bi bila sigurna za rad obzirom na odluku Microsofta o ukidanju sigurnosnih zakrpa, pet prijenosnih računala i pet monitora. Obzirom da je u 2023. godini kupljena licenca za sustav elektroničkog uredskog poslovanja, ove godine nije bilo potrebe za licencama.

#### K857004 INTEGRALNI INFORMATIČKI SUSTAV JAVNE NABAVE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| K857004-INTEGRALNI INFORMATIČKI SUSTAV JAVNE NABAVE | 0 | 0 | 0 | 0 | 0 |

Zakonske i druge pravne osnove

Zakon o državnoj informacijskoj infrastrukturi

Uredba o organizacijskim i tehničkim standardima za povezivanje na državnu informacijsku infrastrukturu

Opis aktivnosti

Nije bilo aktivnosti.